**TUKUMA NOVADA PAŠVALDĪBA**

Iestādes reģistrācijas Nr. 90000050975

Talsu iela 4, Tukums, Tukuma novads, LV-3101

Tālrunis 63122707, mobilais tālrunis 26603299, 29288876

[www.tukums.lv](http://www.tukums.lv) e-pasts: [pasts@tukums.lv](mailto:pasts@tukums.lv)

|  |
| --- |
|  |

Tukumā

|  |  |  |  |
| --- | --- | --- | --- |
| Droša elektroniskā paraksta un tā laika zīmoga datums | | Nr. | TND/1-23/24/917 |
| Uz | 13.02.2024 | Nr. | V-42-02/2024 |

|  |
| --- |
| **“LATVIJAS DAUDZBĒRNU ĢIMEŅU APVIENĪBA”** Paziņošanai e-adresē |

**Par pašvaldības brīvprātīgajām iniciatīvām   
atbalstīt daudzbērnu ģimenes**

Atbildot uz Jūsu pieprasījumu, Tukuma novada pašvaldība sniedz precizējošu informāciju par atbalsta veidiem daudzbērnu ģimenēm:

1. Bērna piedzimšanas pabalsts (t.sk. par trešo un nākamo bērnu);

**Pabalsts jaundzimušā bērna aprūpei** (netiek vērtēts ģimeņu materiālais stāvoklis), pabalsta apmērs 200 *euro*, t.sk. par trešo vai nākamo bērnu;

1. Līdzfinansējums ēdināšanas pakalpojumam:

* pirmsskolas izglītības iestādēs (t.sk. privātās) (netiek vērtēts ģimeņu materiālais stāvoklis):

Tukuma novada pašvaldības pirmsskolas izglītības iestādēs bērniem no daudzbērnu ģimenēm tiek piemērota **81% atlaide ēdināšanas pakalpojumam**. Ja bērns dzīvo mājsaimniecībā, kurai piešķirts trūcīgas vai maznodrošinātas mājsaimniecības statuss, tad pašvaldība bērna ēdināšanas izmaksas sedz 100% apmērā.

* vispārējās izglītības iestādēs (t.sk. privātās vai valsts) (netiek vērtēts ģimeņu materiālais stāvoklis):

Tukuma novada pašvaldības vispārējās izglītības iestādēs bērniem no daudzbērnu ģimenēm tiek piemērota **81% atlaide ēdināšanas pakalpojumam**. Ja bērns dzīvo mājsaimniecībā, kurai piešķirts trūcīgas vai maznodrošinātas mājsaimniecības statuss, tad pašvaldība bērna ēdināšanas izmaksas sedz 100% apmērā.

* + atbalsts daudzbērnu ģimenēm, kurām piešķirts trūcīgas vai maznodrošinātas mājsaimniecības statuss (tiek vērtēts ģimeņu materiālais stāvoklis):

\* **pusdienu faktiskās izmaksas** bērnam līdz 20 gadu vecumam, ja bērns mācās valsts vai citas pašvaldības vispārizglītojošā skolā, kur apgūst pamatizglītības vai vidusskolas izglītības programmu;

\* brokastu, pusdienu un launaga faktiskos izdevumus, ja bērns apmeklē valsts vai citas pašvaldības izglītības iestādi, kura nodrošina pirmsskolas izglītības programmu;

1. Pabalsts mācību līdzekļu iegādei, mācību gadu uzsākot;

**Pabalsts skolas piederumu iegādei** (tiek vērtēts ģimeņu materiālais stāvoklis) – 30,00 EUR katram bērnam uzsākot mācības 1. septembrī, piešķir ģimenēm, kurām ir piešķirts trūcīgas vai maznodrošinātas mājsaimniecības statuss);

1. Atbalsts profesionālās ievirzes izglītības ieguvei:

Tukuma novada pašvaldības dibinātajās profesionālās ievirzes izglītības iestādēs bērniem no daudzbērnu ģimenēm tiek piemērota **50% atlaide vecāku līdzfinansējuma maksai**. Ja bērns dzīvo mājsaimniecībā, kurai piešķirts trūcīgas vai maznodrošinātas mājsaimniecības statuss, tad pašvaldība atbrīvo vecākus no līdzfinansējuma maksas profesionālās ievirzes izglītības iestādēs.

1. Atbalsts interešu izglītības ieguvei:

Tukuma novada pašvaldības dibinātajās vispārējās izglītības iestādēs interešu izglītības ieguve tiek nodrošināta bez maksas.

Tukuma novada pašvaldības dibinātajās profesionālās ievirzes izglītības iestādēs interešu izglītības ieguvei bērniem no daudzbērnu ģimenēm tiek piemērota **50% atlaide vecāku līdzfinansējuma maksai**. Ja bērns dzīvo mājsaimniecībā, kurai piešķirts trūcīgas vai maznodrošinātas mājsaimniecības statuss, tad pašvaldība atbrīvo vecākus no līdzfinansējuma maksas profesionālās ievirzes izglītības iestādēs.

1. Atbalsts kultūras pasākumu apmeklēšanai;
2. Citi pakalpojumi vai pabalsti:

Tukuma novada pašvaldības **stipendija jauniešu studijām augstskolā** (attiecas uz visiem jauniešiem, t.sk. no daudzbērnu ģimenēm):

* stipendija tiek piešķirta Tukuma novada administratīvajā teritorijā deklarētam jaunietim, kas kalendārajā gadā absolvējis vispārējās vidējās izglītības iestādi, uzrādījis teicamas sekmes mācībās un ir uzņemts pilna laika studiju programmā akreditētā augstākās izglītības iestādē Latvijā vai ārzemēs;
* stipendiju piešķir pirmajam studiju gadam un tās apmērs ir 1500,00 EUR jeb 150,00 EUR mēnesī (izmaksa notiek 10 mēnešus);

vienā kalendārajā gadā stipendiju var piešķirt ne vairāk kā 7 stipendiātiem. Sīkāka informācija par pieteikšanos stipendijai atrodama Tukuma novada pašvaldības interneta vietnē [www.tukums.lv](http://www.tukums.lv) sadaļā “Pašvaldība” **>** “Normatīvie akti” **>** “Saistošie noteikumi” > Tukuma novada domes 2023. gada 29. jūnija saistošie noteikumi Nr. 12 “Par Tukuma novada pašvaldības stipendijas piešķiršanu jauniešu studijām augstskolā” (prot. Nr. 8, 2. §) pieejami.

**Pabalsts zobu protezēšanas pakalpojumiem** (netiek vērtēts materiālais stāvoklis – var saņemt daudzbērnu ģimenes vecāks);

**Materiāls atbalsts higiēnas pakalpojumu nodrošināšanai** (netiek vērtēts materiālais stāvoklis- sedz maksu dušas apmeklējumam līdz 50% apmērā, bet ne vairāk kā 3,50 EUR vienu reizi mēnesī).

Tukuma novada pašvaldības **līdzfinansējums pašvaldības administratīvajā teritorijā deklarēto bērnu vasaras brīvdienu nometnēm** (attiecas uz visiem bērniem, t.sk. no daudzbērnu ģimenēm):

* līdzfinansējums tiek piešķirts par bērna dalību vienā nometnē kalendārā gada laikā;
* līdzfinansējuma apmērs 6,00 EUR (seši *euro*) diennaktī.

Sīkāka informācija par pieteikšanos līdzfinansējumam atrodama Tukuma novada pašvaldības interneta vietnē [www.tukums.lv](http://www.tukums.lv) sadaļā “Pašvaldība” > “Normatīvie akti” > “Noteikumi” > Tukuma novada domes 2023. gada 27. aprīļa noteikumi Nr. 39 “Par bērnu vasaras brīvdienu nometņu līdzfinansēšanu Tukuma novada pašvaldībā” (prot. Nr. 5, 25. §).

Tukuma novada izglītības iestāžu **izglītojamo apbalvošana ar naudas balvu** par izcilību un panākumiem mācību procesā (attiecas uz visiem izglītojamajiem, t.sk. no daudzbērnu ģimenēm). Izvirzīšanu apbalvošanai veic izglītības iestādes.

Sīkāka informācija par apbalvošanas kritērijiem un kārtību atrodama Tukuma novada Izglītības pārvaldes interneta vietnē [www.tip.edu.lv](http://www.tip.edu.lv) sadaļā “Normatīvie dokumenti” > “Izglītības pārvaldes noteikumi” > Tukuma novada Izglītības pārvaldes 28.04.2023. iekšējie noteikumi Nr. 2 “Par Tukuma novada izglītības iestāžu izglītojamo un pedagogu apbalvošanu ar naudas balvu”.

|  |  |
| --- | --- |
| Domes priekšsēdētāja vietnieks | Imants Valers |

Balgalve 25759992

ina.balgalve@tukums.lv